Тренутно на TED сајту постоји више од хиљаду TED говора.
Претпостављам да многи од присутних
сматрају да је то сјајно - осим мене.
Не слажем се са тим.
Сматрам да ту постоји проблем.
Ако мало о томе размислите, 1000 TED говора
је преко 1000 идеја које треба пренети.
Како ћете икада
пренети хиљаду идеја?
Чак и да покушате да их све убаците у главу
гледањем 1000 TED говора,
било би вам потребно
преко 250 сати.
Урадио сам малу рачуницу.
Економија губи 15.000 долара
по свакој особи која ово уради.
Након што сам видео ту опасност по економју
помислио сам да том проблему морамо наћи решење.
Ево мог приступа.
Ако погледате тренутну ситуацију,
имате хиљаду TED говора.
Сваки од њих садржи просечно
око 2.300 речи.
Узето заједно,
то износи 2.3 милиона речи у TED говорима,
што је отприлике дужине три Библије.
Из тога следи очигледно питање,
да ли је TED говорима заиста потребно 2.300 речи?
Има ли нечег краћег?
Мислим, ако имате идеју
сигурно је можете рећи на краћи начин
него са 2.300 речи.
Следе ће питање је колико би то кратко требало да буде?
Који је најмањи број речи
који би вам био неопходан за TED говор?
Док сам размишљао о овом питању,
наишао сам на урбану легенду о Ернесту Хемингвеју
који је, наводно, рекао да је ових шест речи,
”На продају: бебеће ципеле, никада ношене”,
било најбољи роман који је икада написао.
Такође сам наишао и на пројекат ”Мемоари у шест речи”
где су људе питали
да сажму цео свој живот у шест речи, као на пример:
”Нашао праву љубав, оженио неког другог.”
Или, ”Живот у егзистенцијалном вакуму; смара.”
Ова ми се заправо свиђа.
Дакле, ако се новела, као и цео мемоар
могу изразити са шест речи
онда вам ни за TED говор није потребно више.
Могли смо да завршимо пре ручка.
Мислим...
Ако бисте ово урадили са свих хиљаду TED говора,
прешли бисте са 2.3 милиона на 6000 речи.
Мислио сам да је то вредно.
Почео сам да тражим свим пријатељима
да узму свој омиљени TED говор и да га сажму у шест речи.
Ево неких од резултата. Мислим да су прилично добри.
На пример, говор Дена Пинка о мотивацији
који је био веома добар, за вас који га нисте видели:
”Баци шаргарепу. Баци штап. Унеси значење.”
То је оно о чему он говори за тих 18 минута.
Неки се чак односе и на говорнике,
као што је говорни стил Нејтана Мирволда,
или пак онај Тима Фериса,
који би се понекад могли сматрати напорним.
Изазов лежи у томе да ако то радим систематски
вероватно ћу завршити са много сажетих верзија,
али не и са много пријатеља.
Дакле, морао сам да пронађем другачији метод,
неки који бих применио на потпуне странце.
На сву срећу, за то постоји сајт под називом ”Mechanical Turk”,
где можете да поставите задатке
које не желите сами да урадите;
као на пример, ”Молим вас сажмите овај текст у шест речи.”
Нисам дозволио да на овоме ради ниједна земља са јефтином радном снагом,
али сам сазнао да овај садржај од шест речи могу добити за само 10 центи,
што је прилично добра цена.
Нажалост, чак је и тада
немогуће сажети сваки TED говор посебно.
Јер ако прерачунате, имате 1000 TED говора,
а плаћате сваки по 10 центи;
морате урадити више од једног садржаја за сваки од тих говора
јер су неки лоши, или ће бити веома лоши.
Тако да бих завршио са трошком од стотине долара.
Смислио сам другачији начин
тако што сам закључио да се говори односе на одређену тему.
Шта ако не дозволим људима да сажму
сваки TED говор у шест речи,
него им дам 10 TED говора у исто време
и кажем им, ”Молим те, скрати овај у шест речи.”
Скратио бих трошак за 90 одсто.
Дакле, за око 60 долара,
могао бих да сажмем хиљаду TED говора
у само 600 садржаја,
што би било веома лепо.
Очигледно, неки који су то урадили...
наравно, свима сам платио њихових 10 центи, али -
Неки од вас можда тренутно мисле да је потпуно лудо
да се 10 TED говора сажме у само шест речи.
Али, заправо није.
Професор статистке, Ханс Рослинг даје један пример.
Претпостављам да су многи видели бар један од његових говора.
На интернету има осам његових говора
и они се суштински могу сажети у само четири речи,
јер је то све што нам он показује -
наша интуиција је заиста лоша.
Увак докаже да нисмо у праву.
Неки од људи на интернету то нису тако добро урадили.
Када сам их питао да сажму 10 TED говора истовремено
неки су се извукли.
Само су имали неке генералне коментаре.
Било је и других, што сам сматрао веома дрским.
Користили су шест речи да би ми одговорили
и питали ме да ли сам у последње време провео превише времена на Гуглу.
И коначно, никада ово нисам разумео,
неки људи су стварно направили сопствене верзије истине.
Не знам ниједан TED говор који то садржи.
Али, шта се ту може.
На крају сам, ипак, а то је заиста невероватно,
заправо добио значајне сажете верзије
за сваки од тих скупова од 10 TED говора које сам поднео за сажимање.
Ево неких од мојих омиљених.
На пример, све TED говоре о храни
неко је сажео у: ”Храна обликује тело, мозак и околину.”
То је прилично добро.
Или о срећи: ”Тежња ка срећи =
кретање ка несрећи.”
Дакле ево мене.
Почео сам са 1000 TED говора за које сам имао
600 верзија сажетих у шест речи.
Заправо је добро звучало на почетку,
али када погледате 600 садржаја, то је поприлично много.
То је огромна листа.
Помислио сам да би вероватно требало да одем још даље
и створим сажете верзије сажетих верзија - и то сам и урадио.
600 сажетих верзија које сам имао
сам груписао их у девет група
у складу са оценама које су говори добили на TED.com,
те сам питао људе да их сажму.
Опет је било неког неразумевања.
На пример, када сам имао групу свих "прелепих" говора
неко је мислио да сам само покушавао да добијем једну реченицу за мување.
Али, невероватно, на крају
су људи ипак били способни да то ураде.
На пример, сви "храбри" TED говори:
”Људи умиру”, или ”Људи пате” као и
”са једноставним решењима која постоје”.
Или рецепт за "запрепашћујући" TED говор:
””Flickr” фотографије интергалактичког композитора класичне музике.”
То је суштина свега.
Имао сам девет група
и то је већ само од себе велико смањење.
Али, наравно, када то постигнете, нисте потпуно задовољни.
Хтео сам да идем до краја, до фабрике,
да почнем са хиљаду TED говора.
Хтео сам да их сажмем у само шест речи -
што би било 99.9997 одсто смањења садржаја.
И само бих платио 99.50 долара -
дакле мање од сто долара.
Дакле, имао сам 50 сажетих садржаја.
Овог пута сам платио 25 центи
јер сам сматрао де је задатак мало тежи.
На несрећу, када сам добио прве одговоре -
сада ћете видети шест одговора -
био сам помало разочраран.
Сложићете се да су сажели један вид TEDа,
али мени су се чинили недовољним,
или су само садржали одређени вид TED-а у себи.
Био сам скоро спреман да се предам
када сам се једне ноћи играо са овим реченицама
и открио да овде заправо постоји дивно решење.
Ево га,
шесторечни садржај 1000 TED говора који је креирала група људи
за цену од 99.50 долара:
”Зашто бринути? Радије бих се питао.”
Хвала вам много.
(Аплауз)